cyanic-selkie/wikianc huggingface dataset:
Ռեյֆ Ֆայնս
Կենսագրություն
Ռեյֆը ընտանիքի առաջնեկն է։ Նրա մայրը՝ Ջենիֆեր Լաշը, գրող է, հայրը՝ Մարկ Ֆայնսը, հանրահայտ լուսանկարիչ է (վերջինիս հայրը ձեռնարկատեր Մորիս Ֆայնսն էր )։ Նրա ընտանիքը սերում է նորմաններից ։ 1973 թվականից սկսած՝ ընտանիքը բնակվում է Իռլանդիայում։ Նրա հինգ եղբայրներից և քույրերից գրեթե բոլորը ինչ–որ կերպ առնչություն ունեն կինոյի հետ․ եղբայրը՝ Ջոզեֆ Ֆայնսը, կատարել է Շեքսպիրի դերը օսկարակիր «Սիրահարված Շեքսպիրը» մելոդրամայում (1998), մյուս եղբայրը՝ Մագնուս Ֆայնսը, երգահան է, քույրերը՝ Սոֆի Ֆայնսը և Մարթա Ֆայսնը, կինոռեժիսորներ (Մարթայի «Օնեգին» ֆիլմում Ռեյֆը գլխավոր դերակատարն է), իսկ նրանց երրորդ եղբայրը՝ Յակոբը, զբաղվում է շրջական միջավայրի պաշտպանությամբ։ Նաև երիտասարդ դերասան Հիրո Ֆայնս Թիֆինը (խաղացել է «Հարի Փոթերը և Խառնածին արքայազնը» ֆիլմում) Ռեյֆի զարմիկն է, բրիտանացի հայտնի ճանապարհորդ Ռանուլֆ Ֆայնսը և գրող Ուիլիամ Ֆայնսը Ռեյֆի զարմիկներն են արդեն երրորդ աստիճանով։ 8-րդ սերնդով նրանք բարեկամ են բրիտանական արքայական ընտանիքին։
Կարիերա
Դերասանական վարպետություն ուսանել է Դրամատիկ արվեստի թագավորական ակադեմիայում։ Կարիերան սկսել է Ռիջենթս պարկի բաց թատրոնում, 1980-ականների վերջերում խաղացել է Թագավորական թատրոնում։ 1988 թվականից տեղափոխվել է Թագավորական Շեքսպիրյան թատոնг ։ Ամերիկյան «Թոնի» մրցանակի դափնեկիր է։ Առաջադրվել է «Օսկարի» «Շինդլերի ցուցակը» (1993) և «Անգլիացի հաճախորդ» (1996) ֆիլմերում կատարած դերերի համար։ Առաջադրվել է նա «Ոսկե մորու»» (1999, Ումա Թուրմանի հետ միասին «Վրիժառուները» կատակերգական մարտաֆիլմի համար)։ Նույն թվականին կատարել է Եվգենի Օնեգինի դերը համանունը «Օնեգին» հոլիվուդյան ֆիլմում։
1997 թվականին Ռեյֆ Ֆայնսը խաղաց Իվանովի դերը Չեխովի նույնանուն պիեսայում լոնդոնյան «Ալմեյդա» թատրոնի բեմադրությունում։ Ֆայնսը համոզիչ կատարեց կոտրված և խարդախ մարդու դերը ։ Նույն թվականին հյուրախաղերի ժամանակ նա կատարեց Իվանովի դերը Մոսկվայում՝ «Փոքր թատրոնի» բեմում։
2011 թվականին դարձել է Ա․ Տարկովսկու Իվանովոյում անցկացվող «Հայելի» V միջազգային կինոփառատոի ժյուրիի անձնակազմի ղեկավարը ։
2014 թվականին կատարել է խոշոր հյուրանոցի ամենուր հասցնող աշխատակցի դերը Ուես Անդերսոնի «Գրանդ Բուդապեշտ հյուրանոց» ֆիլմում։ Ֆայնսի այդ աշխատանքը բարձր գնահատականների է արժանացել քննադատների կողմից, ստացել է նաև BAFTA և «Ոսկե գլոբուս» մրցանակները։
Անձնական կյանք
1993-1997 թվականներին դերասանն ամուսնացած էր դերասանուհի Ալեքս Քինսգթոնի հետ, որ հայտնի է «Շտապօգնություն» և «Բժիշկ ով» հեռուստասերիալներից։
Մրցանակներ
Երկու անգամ առաջադրվել է «Օսկարի»։ Ունի 11 այլ մրցանակներ և 20 առաջադրումներ։
Արտաքին հղումներ
Կատեգորիա:Բրիտանացի դերասաններ Կատեգորիա:Բրիտանացի ռեժիսորներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:«Թոնի» մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Անգլիացի կինոդերասաններ Կատեգորիա:Թատրոնի դերասաններ Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:Հեռուստատեսային դերասաններ Կատեգորիա:Բրիտանացի կինոպրոդյուսերներ Կատեգորիա:Բրիտանացի հեռուստատեսային դերասաններ Կատեգորիա:Հնչյունավորողներ
Մհեր Հովհաննիսյան
Մհեր Սուրենի Հովհաննիսյան,, պատմաբան, պատմական գիտությունների թեկնածու, դոցենտ, «Համասփյուռք» ռադիոհաղորդաշարի հեղինակ և հաղորդավար։
Կրթություն
Ծնվել է 1982 թվականի նոյեմբերի 26-ին Հայաստանի Սյունիքի մարզի Կապան քաղաքում։ 1989-2000 թթ. ուսանել է տեղի թիվ 13 միջնակարգ դպրոցում։ 2000–2004 թթ. սովորել է Երևանի պետական համալսարանի [[ԵՊՀ պատմության ֆակուլտետ|պատմության ֆակուլտետի] բակալավրիատում և 2004–2006 թթ. շարունակել է նույն ֆակուլտետի մագիստրատուրայում՝ Հայոց պատմություն մասնագիտությամբ։ 2006-2009 թթ. ուսանել է ԵՊՀ ասպիրանտուրայում։ 2009 թ. պաշտպանել է թեկնածուական ատենախոսություն «ՀՅԴ-բոլշևիկ հարաբերություններն Անդրկովկասում (1917-1918 թթ.)» թեմայով և ստացել պատմական գիտությունների թեկնածուի գիտական աստիճան։ Հեղինակ է տասնմեկ գիտական հոդվածների, մեկ բուհական, մասնագիտական-ուսումնական ծրագրի։
Աշխատանքային գործունեություն
2004–2010 թթ. որպես պատմության ուսուցիչ աշխատել է Երևանի Ա. Ս. Պուշկինի անվան թիվ 8 դպրոցում։ 2009 թվականից աշխատել է ԵՊՀ Հայագիտական հետազոտությունների ինստիտուտում որպես ՀՀԻ Վիրտուալ հայագիտության և տեղեկատվության բաժնի վարիչ։ 2012 թ. մարտի 30-ից հուլիսի 10-ը եղել է ԵՊՀ Հայագիտական հետազոտությունների ինստիտուտի գիտական քարտուղար։ 2012 թ. հուլիսի 10-ից մինչև 2018 թ. նոյեմբերը հանդիսացել է նույն ինստիտուտի փոխտնօրենը։ ԵՊՀ ՀՀԻ «Հայագիտության հարցեր» հանդեսի խմբագրական խորհրդի անդամ է։ 2016 թվականից հանդիսանում է «Հայաստանի պատմագետների միություն» ՀԿ անդամ։ 2016-2017 թթ. ղեկավարել է ՀՀ Սփյուռքի նախարարության և ԵՊՀ համատեղ իրականացվող «Սփյուռք» ամառային դպրոցը ։ 2017 թ. սեպտեմբերի 15-ից Հայաստանի հանրային ռադիոյի եթերում վարում է «Համասփյուռք» հեղինակային հաղորդումը։ 2010-2018 թթ. հանդիսացել է ԵՊՀ Պատմության ֆակուլտետի Հայոց պատմության ամբիոնի ասիստենտ, 2018 թվականից` դոցենտ։
Արտաքին հղումներ
Կատեգորիա:Հայ հայագետներ Կատեգորիա:Հայ պատմաբաններ Կատեգորիա:Պատմական գիտությունների թեկնածուներ
Ռոբերտ Մորիս (նկարիչ)
Ռոբերտ Մորիս (Robert Morris, ), ամերիկացի քանդակագործ,  հայեցակարգային նկարիչ և գրող։ Նա Դոնալդ Ջադի հետ համարվում է մինիմալիզմի հայտնի տեսաբաններից մեկը, նա մեծ ներդրում է ունեցել փերֆորմանսի, լենդ-արտի, Process Art-ի և ինստալիացիայի զարգացման գործում։
Կենսագրություն և ստեղծագործություն
Մորիսը սովորել է Կանզասի համալսարանում, Կանզաս Սիթիի Գեղարվեստի ինստիտուտում և Ռիդ քոլեջում ։ Սկզբում Մորիսը աշխատել է որպես գեղանկարիչ, 1950-ականների նրա աշխատանքներում նկատելի է վերացական իմպրեսիոնիզմի ազդեցությունը, հատկապես Ջեքսոն Պոլլոքի։ Ապրելով Կալիֆոռնիայում՝ Մորիսը ծանոթացավ Լա Մոնթե Յանգի և Ջոն Քեյջի աշխատանքներին։ 1960 թվականին Մորիսը տեղափոխվեց Նյու Յորք, որտեղ բեմադրեց ներկայացում՝ հիմնված տարածության մեջ մարմինների ուսումնասիրության վրա,  որտեղ  քառակուսիների սյունը  բեմում ընկնում էր ներկայացման սկսվելուց մի քանի րոպե հետո ։ Մորիսը մշակեց այդ գաղափարները առաջին մինիմալիստական  քանդակներում՝ Two Columns (1961) և L Beams (1965)։
Նյու Յորքում Մորիսը սկսեց ուսումնասիրել Մարսել Դյուշանի ստեղծագործությունները՝ ստեղծելով ստեղծագործություններ, որոնք անմիջականորեն առնչվում էին Դյուշանի ստեղծագործություններին՝ Box with the Sound of its Own Making (1961), Fountain (1963)։ 1963 թվականին Նյու Յորքի Green Gallery պատկերասրահում տեղի ունեցավ նրա ունեցավ մինիմալիստական քանդակների  ցուցահանդեսը։   1964 թվականին Մորիսը նախագծեց և ներկայացրեց երկու հայտնի  փերֆորմանսներ — 21.3 և Site։ Մորիսը Նյու Յորքում ընդունվեց Հանտերյան քոլեջ(նրա թեզը նվիրված էր Բրանկուզիին) և  1966 թվականին Artforum-ում տպագրեց «Notes on Sculpture» էսսեների շարքը։ 1966 թվականին  Նյու Յորքի Հրեական թանգարանի նա ներկայացրեց L Beams երկու աշխատանքները։
1967 թվականին Մորիսը ստեղծեց Steam-ը՝ լենդ արտի ամենավաղ աշխատանքը։ 1960-ականների վերջին Մորիսն ԱՄՆ-ում մասնակցեց մի շարք թանգարանային շոուների, բայց նրա աշխատանքը և հոդվածները հանդիպեցին Քլեմենտ Գրինբերգի քննադատությանը։ Նրա աշխատանքները դարձան ավելի մասշտաբային՝ զբաղեցնելով պատկերասրահների տարածքի մեծ մասը՝ մոդուլային միավորներով կամ հողակույտերով։ 1971 թվականին Մորիսը ստեղծեց ցուցահանդես Թեյթի պատկերասրահի համար՝ ողջ տարածքը զբաղեցնելով թեքահարթակներով և խորանարդներով։ Նա  տպագրել է ինքն իր լուսանկարը  Artforum ամսագրի գովազդում  Լինդա Բենգլիսի (Lynda Benglis) նկարի ոճով, ում հետ նա  համագործակցել է՝ աշխատելով մի քանի տեսահոլովակների վրա։
Նա ստեղծեց Ռոբերտ Մորիսի օբսերվատորիան Նիդերլանդներում «Ժամանակակից Սթոունհենջը»,  որը ֆիքսում է արևադարձներն ու գիշերահավասարները։ Նրա կոորդինատներն են  52°32’58"N 5°33’57"E։
1970-ականների վերջին Մորիսը սկսեց աշխատել ֆիգուրատիվ աշխատանքների վրա, ինչը զարմացրեց նրա շատ կողմնակիցների։ Աշխատանքների թեմաները հաճախ կապված էին միջուկային պատերազմի սկսվելու վախի հետ։ 1974 թվականին Մորիսը գովազդեց Լեո Կաստելլիի պատկերասրահի ցուցահանդեսը պաստառով, որում պատկերված էր բաց կրծքով և սադոմազոխիստական հագուստով։
1990-ականների ընթացքում նա վերադարձավ վաղ շրջանի աշխատանքներին՝ զբաղվելով  կորցրած աշխատանքների վերականգնումով  և տեղադրումով։
Մորիսը վախճանվել է 2018 թվականի նոյեմբերի 28-ին Նյու Յորքի մոտ գտնվող Քոնստոնգ քաղաքում։
Ասյա Օդաբաշյան
Ասյա Անուշավանի Օդաբաշյան, հայ պատմաբան, ազգագրագետ։ Պատմական գիտությունների դոկտոր (1995):
Կենսագրություն
Ասյա Օդաբաշյանը ծնվել է 1924 թվականին Ղարաքիլիսայում։ 1946 թվականին ավարտել է Երևանի պետական համալսարանը։ 1959-1998 թվականներին աշխատել է ՀՀ ԳԱԱ Հնագիտության և ազգագրության ինստիտուտում, եղել է ազգագրության բաժնի ավագ, ապա` առաջատար գիտաշխատող։
Աշխատությունները վերաբերում են հայոց հոգևոր մշակույթին, մասնավորապես` ժողովրդական տոներին ու դրանց առնչվող հավատալիքներին սովորույթներին ու ավանդույթներին ։
Ծանոթագրություններ
Կատեգորիա:Հայ պատմաբաններ Կատեգորիա:Հայ ազգագրագետներ Կատեգորիա:Պատմական գիտությունների դոկտորներ Կատեգորիա:Կին պատմաբաններ
Ալտենշթաթ (Իլեր)
Ալտենշթաթ (Altenstadt), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 4820 մարդ (դեկտեմբերի 31, 2010) ։ Զբաղեցնում է 31,30 կմ² տարածք։ Պաշտոնական կոդ՝ 09 7 75 111։
Արտաքին հղում
Կատեգորիա:Գերմանիայի բնակավայրեր
Արքան Նյու Յորքում
Արքան Նյու Յորքում (A King in New York), Չարլի Չապլինի կինեմատոգրաֆիայից, ֆիլմը էկրան է բարձրացել 1957 թվականին։
Դերերում
Սովետական կրկնօրինակի ռեժիսոր՝ Ելենա Արաբովա
Պրեմիերաներ
VHS-ում ֆիլմը ցուցադրվել է 1970-ականներին։ ԽՍՀՄ-ում ֆիլմը սովետական կրկնօրինակմամբ լույս է տեսել «Պետկինո ԽՍՀՄ վիդեոծրագրի» կողմից՝ վիդեոտեսաերիզներով։
Արտաքին հղումներ
Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:1957 ֆիլմեր
5 ֆիգուր
«5 ֆիգուր» (5 Figur),  քանդակների համադրություն, որը գտնվում է Լեհաստանում՝ Պոզնանում։ Քանդակները տեղակայված են կաթոլիկ վարդարանի տարածքում՝ Կայսերական դղյակում ։
Պատմություն
Քանդակների հեղինակը հայտնի լեհ նկարչուհի, քանդակագործ Մագդալենա Աբականովիչն է։ Քանդակների բացումը տեղի է ունեցել 2007 թվականին Կայսերական դղյակի տարածքում։ Դրանք իրենցից ներկայացնում են մարդակերպ արրձաններ՝ առանց գլխի և կրկնում են Մագդալենա Աբականովիչի մեկ այլ քանդակ՝ անվանված «Անհայտներ» (112 ֆիգուր) ։ Այն գտնվում է Վինյարայի ամրոցում։ Արձաններից յուրաքանչյուրն ունի 185 սմ երկարություն և 600 կգ ծանրություն ։ Ֆիգուրաները շարժվում են յուրաքանչյուրն իր ուղղությամբ, ինչը խորհրդանշում է ժամանակակից ատոմացված հասարակությունը, մարդկային կարիքների հանդեպ անտարբերությունը։ Անմիջապես քանդակների մոտակայքում տեղադրված է Կատինայի հուշարձանը և Ալ–Համբրան, որտեղ գտնվում է առյուծներով շատրվանը։
Փրկարար (ֆիլմ)
«Փրկարար» ( The Guardian), 2006 թվականին լույս տեսած ամերիկյան դրամա, գլխավոր դերերում խաղացել են՝ էնդրյու Դևիսը, Քևին Քոսթները և Էշթոն Քաթչերը։
Սյուժե
Հրամկազմի գլխավոր ավագ, լեգենդար փրկարար- լողորդ Բեն Ռենդելլը սարսափելի աղետի ժամանակ կորցրել էր իր ողջ անձնակազմը։ Դրանից քիչ առաջ նրանից հեռացել էր կինը։ Որպեսզի կարողանար ուշքի գալ և վերականգներ ուժերը, նրան ուղարկում են դասավանդելու էլիտար դպրոցի Առափնյա պաշտպանության փրկարարների պարապմունքների համար։ Իր աշակերտների մեջ հայտնվում է մի ինքնավստահ երիտասարդ լողի չեմպիոն Ջեյկ Ֆիշերը, ով որոշել էր դառնալ լավագույնը։
Ֆիշերը հավակնոտ երիտասարդ էր, ով կարող էր ընդունվել ցանկացած համալսարան, սակայն նա ցանկանում էր փրկարար դառնալ։ Ռենդելը փորձում էր գտնել այդ հարցի պատասխանը։ Նաև փորձում էր հաղթահարել սեփական վախերը։
Բենը 18 շաբաթյա ուսուցման ընթացքում Ջեյկին օգնում է հաղթահարել սեփական ամբիցիաները և նրան դարձնել իսկական փրկարար։
Երաժշտություն
Ֆիլմի սաունդթրեքը դուրս եկավ 2006 թվականին՝ սեպտեմբերի 12-ին ։ Ալբոմը ներառում է տարբեր ժանրերի երաժշտությունը՝ R&B, կանտրի, ռոք և սոուլ բլյուզ։
Այլընտրանքային ավարտ
Ֆինալի այս տարբերակը նկարահանվեց, քանի որ հեղինակների կարծիքով, այն կարող էր ծանր ընկալվել հանդիսատեսի կողմից։ Սակայն Disney, Դիկ Կուկը պնդում էին այն վերջաբանը, որը դուրս էր եկել վարձութային ֆիլմի համար։
Ֆիլմի հասույթ
Ֆիլմն ունեցել է $ 18 միլիոն շահույթ առաջին իսկ շաբաթվա ընթացքում և $ 95 միլիոն ամբողջ աշխարհում(2007 թվականի հունվարի 4-ի դրությամբ)։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Touchstone Pictures ֆիլմեր Կատեգորիա:2006 ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:2000-ականների արկածային ֆիլմեր
Ջորջ Ուոլթեր Տիրել
Ջորջ Ուոլթեր Տիրել (George Walter Tyrrell, ), անգլիացի երկրաբան և պետրոգրաֆ։ Գլազգոյի համալսարանի դասախոս (1906 թվականից)։
Կենսագրություն
Դեպի Շպիցբերգեն ուղևորված շոտլանդական արշավախմբի գիտական ղեկավարը (1919)։ 1924 թվականին գլխավորել է Իսլանդիա մեկնող արշավախումբը։
Հիմնական աշխատությունները նվիրված են պետրոլոգիային, հրաբխագիտությանը, մագմատիկ պրոցեսների՝ տեկտոնիկայի հետ կապի հարցերին։ Ուսումնասիրել է Շոտլանդիայի, Արևմտյան Աֆրիկայի, Արկտիկայի և Անտարկտիդայի մի շարք շրջանների երկրաբանական կառուցվածքը։ Տիրելը պետրոգրաֆիայի երկրաբանակն ուղղության հիմնադիրն է։
Ծանոթագրություններ
Կատեգորիա:Անգլիացի երկրաբաններ Կատեգորիա:Գլազգոյի համալսարանի դասախոսներ
Մարիա Կոմնենե
Մարիա Կոմնենե (Μαρία Κομνηνή, մոտ 1154-1208 և 1217 թվականների միջև), Երուսաղեմի թագուհի։ Եղել է արքա Ամորի I-ի կինը և թագուհի Իզաբել Անժուացու մայրը։
Առաջին ամուսնություն
1172 թվականին Մարիան ուենում է դուստր Իզաբել, իսկ 1173 թվականին ՝մահացած ծնված երեխա։ 1174 թվականին Ամորի I-ը մահանւմ է, մահվան մահճում Մարիային նվիրելով Նաբլուսը։
Բոզա
Բոզա (Bozas), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Մարիա Կոմնենե
Երկրորդ ամուսնություն
1177 թվականին Մարիան ամուսնանում է Բալիան դ'Իբելինի հետ, ով 1187 թվականին, Հաթթինի ճակատամարտում երուսաղեմյան բանակի պարտությունից հետո, դառնում է թագավորության փաստացի կառավարիչը։ Մարիան և Բալիանը աջակցում էին Կոնրադ Մոնֆերացում՝ Գի դը Լուզինյանի հետ գահի համար պայքարում։ Նրանք հասնում են Իզաբելի՝ Մարիայի դուստրը առաջին ամուսնությունից, բաժանմանը և կազմակերպում են նրա ամուսնությունը Կոնրադի հետ, որպեսզի ամրապնդեն գահի համար պայքարում նրա դիրքերը։ 1208 թվականի Մարիան մասնակցություն է ունենում իր թոռնուհի Ալիսայի ամուսնությանը Կիպրոսի արքա Հուգո I-ի հետ։
Բոզա
Բնակչությունը 2008 թվականի դրությամբ կազմում է 245 մարդ, բնակչության խտությունը` 19.60 մարդ/կմ²։ Բնակավայրը զբաղեցնում է 12.5 կմ² տարածք։
Մարիա Կոմնենե
Երկրորդ ամուսնություն
Բալիան դ'Իբելինի հետ ամուսնությունից նա ունեցել է առնվազն չորս երեխա՝ Հելվիս, Ժան I, Մարգարիտա, Ֆիլիպ։
Բոզա
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 80 կմ հարավ, Պրիվա քաղաքից` 36 կմ հյուսիս։
Մարիա Կոմնենե
Երեխաներ
Ամորի I-ի հետ առաջին ամուսնությունից նա ունեցել է երկու երեխա.
Բոզա
Բնակչություն
Բնակչության քանակը ըստ տարիների
Մարիա Կոմնենե
Երեխաներ
Բալիան դ'Իբելինի հետ ամուսնությունից նա ունեցել է առնվազն չորս երեխա.
Բոզա
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Մարիա Կոմնենե
Արտաքին հղումներ
Կատեգորիա:Երուսաղեմի թագուհիներ Կատեգորիա:Կոմնենոսներ Կատեգորիա:Խաչակրաց արշավանքների մասնակից քրսիտոնյաներ
Բոզա
Տնտեսություն
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 115-ը, իսկ ոչ ակտիվները` 32։ Ակտիվության ցուցանիշը կազմում է 78,2 %։ 115 աշխատունակ մարդկանցից աշխատել է 106 անձ (64 տղամարդ և 42 կին)։ Գործազուրկ են եղել 9 անձ (5 տղամարդ և 4 կին)։ 32 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ժո
Ժուան Ալվես դի Ասիս Սիլվա (պորտ.-բրազ. João Alves de Assis Silva, ), ավելի հայտնի որպես՝ Ժո (պորտ.-բրազ. Jô) , բրազիլացի ֆուտբոլիստ, «Կորինտիանս» ակումբի հարձակվող։ «Կորինտիանսի» սան, հանդես է եկել նաև մոսկովյան ԲԿՄԱ-ի, «Մանչեսթեր Սիթիի» և այլ ակումբների կազմերում։ Բրազիլիայի ազգային հավաքականի ֆուտբոլիստ։
Կենսագրություն
Ժոն ծնվել է 1987 թվականի մարտի 20-ին Սան Պաուլո բրազիլական քաղաքում։ Նա մեծացել է Սապոպեմբա աղքատ թաղամասում։ Ժոյի հայրը նույնպես ֆուտբոլիստ է եղել, հանդես է եկել «Գուարանի Ադմանանիտա» և «Իտումբիարա» ակումբների կազմում։ 1997 թվականին Ժոն ընդունվում է «Կորինտիանս» ակումբի ֆուտբոլային դպրոցը։ 2002 թվականին հրավեր է ստանում Բրազիլիայի երիտասարդական հավաքականի կողմից և այդ տարի դառնում է երիտասարդական ակումբների միջև ընթացող Բրազիլիայի գավաթի խաղարկության հաղթող։ 2003 թվականի հունիսի 29-ին նա նշում է իր նորամուտը «Կորինտիանսի» կազմում «Գուարանիի» դեմ կայացած խաղում և այդպիսով դառնում է ակումբի պատմության ամենաերիտասարդ ֆուտբոլիստը։ «Կորինտիանսի» կազմում նա հեղինակում է իր առաջին գոլը նույն տարվա օգոստոսին։ 2005 թվականին Ժոն դառնում է Բրազիլիայի չեմպիոն։ Ակումբի կազմում անցկացրած երեք մրցաշրջանների շրջանակներում Ժոն Բրազիլիայի առաջնությունում մասնակցում է 113 հանդիպման և դառնում է 18 գոլի հեղինակ։
2005 թվականի դեկտեմբերին Ժոն հինգ տարի ժամկետ ունեցող պայմանագիր է կնքում մոսկովյան «ԲԿՄԱ»-ի հետ. ինչպես հետո նա խոսում է այդ տեղափոխության մասին պատճառը՝ փողն էր, որի շնորհիվ նա կկարողանար ապահովել ընտանիքին ։ «Բանակայինների» կազմում Ժոն նշում է իր նորամուտը Առաջին ալիքի գավաթի խաղարկության շրջանակներում, իսկ առաջին գոլը հեղինակում է ընդդեմ՝ «Շախտյորի»։ 2006 թվականի մրցաշրջանում Ժոն դառնում է «ԲԿՄԱ»-ի մրցաշրջանի լավագույն ռմբարկու՝ առաջնության առաջին շրջանում հեղինակելով 14 գոլ։ Սակայն վնասվածքը նրան թույլ չի տալիս շարունակել պայքարը լավագույն ռմբարկուների շրջանակներում և Ժոն դառնում է առաջնության լավագույն երկրորդ ռմբարկուն ։
2007 թվականին Ժոն չի ուղևորվում Ամերիկայի գավաթի «հետևից», որպեսզի Բրազիլիայի երիտասարդական հավաքականի կազմում մասնակցի աշխարհի առաջնությանը, իսկ հետո նա արդեն ազգային հավաքականի կազմում անցկացնում է իր առաջին հանդիպումը՝ Թուրքիայի ազգային հավաքականի դեմ կայացած ընկերական խաղում փոխարինում կատարելով։ 2007 թվականի մրցաշրջանում Ժոն իր հեղինակած 13 գոլերի շնորհիվ արդեն կարիերայում երկրորդ անգամ դառնում է «ԲԿՄԱ»-ի մրցաշրջանի լավագույն ռմբարկու, իսկ ՈՒԵՖԱ-ի պաշտոնական «Champions» ամսագիրը Ժոյին ճանաչում է, որպես Եվրոպայի հինգ լավագույն երիտասարդ ֆուտբոլիստներից մեկը ։ 2008 թվականի մրցաշրջանը բրազիլացին սկսում է հաջողությամբ՝ անցկացրած 8 խաղերում 3 գոլ հեղինակելով։
2009 թվականին Ժոն նախ կնքելով վարձավճարային պայմանագիր համալրում է «Էվերթոնի» կազմը , այնուհետև երկարաձգում է այդ պայմանագիրը ևս մեկ տարով ։ Սակայն 2010 թվականի ձմռանը լիվերպուլյան ակումբը խզում է նրա հետ կնքաված պայմանագիրը , քանի որ Ժոն ինքնակամ գնացել էր Բրազիլիա։ Այդ ակումբի կազմում Ժոն անցկացնում է 15 հանդիպում և դառնում է 6 գոլի հեղինակ   ։
2010 թվականի հունվարի 21-ին Ժոն կրկին վարձավճարային պայամանգիր կնքելով համալրում է թուրքական «Գալաթասարայի» կազմը ։ 2011 թվականի հուլիսի 20-ին պաշտոնապես հայտարարվում է, որ Ժոն դառնալու է բրազիլական «Ինտերնասոնալի» ֆուտբոլիստը , որը նա լքում է մեկ տարի անց՝ կարգապահության հետ կապված խնդիրների պատճառով  ։
2012 թվականի մայիսից Ժոն հանդես է եկել «Ատլետիկո Մինեյրոյի» կազմում, ուր տեղափոխվել էր 2,5 մլն եվրոյի դիմաց։ Իր առաջին խաղերից սկսած նա բարձր արդյունավետություն է ցուցադրում իր նոր ակումբի կազմում։ 2013 թվականին Ժոն դառնում է ակումբի առանցքային ֆուտբոլիստներից մեկը, որը օգնում է «Ատլետիկոյին» հասնել իր պատմության մեջ Լիբերտադորեսի գավաթի խաղարկություն առաջին հաղթանակին ։ Ռոնալդինյոյի, Վիկտորի և Պերրեի հետ միասին նա դառնում է 4 ֆուտբոլիստներից մեկը, որը ակումբի կազմում մասնակցում է մրցաշարի շրջանակներում կայացած 14 հանդիպումներին։ Բացի դրանից Ժոն դառնում է այդ մրցաշարի լավագույն ռմբարկուն իր հեղինակած 7 գոլերի շնորհիվ ։ Եզրափակիչ փուլի պատասխան՝ «Օլիմպիա Ասունսոնի» դեմ կայացած խաղում Ժոն բացում է խաղի հաշիվը, իսկ հետո հարձակվողը հաջողությամբ իրացնում է հետխաղյա 11 մետրանոց հարվածաշարում իրեն տրամադրված հարվածը։
2007 թվականից հետո առաջին անգամ Ժոն հրավիրվում է ազգային հավաքական՝ 2013 թվականի Կոնֆեդերացիաների գավաթի խաղարկության մասնակցություն ունենալու նպատակով։ Բրազիլիայի հավաքականի կազմում նա դուրս է գալիս խաղադաշտ Ճապոնիայի հավաքականի դեմ կայացած խաղի 81-րդ րոպեում։ 12 րոպե անց Ժոն գոլ է հեղինակում Ճապոնիայի դարպասը և այդպիսով սահմանում է հանդիպման վերջնական՝ 3-0 հաշիվը։ Այդ գոլը նա նվիրում է մոսկովյան «ԲԿՄԱ»-ին, որտեղ անցկացրել էր իր երիտասարդությունը ։ Մրցաշարի երկրորդ խաղում նա դուրս է գալիս խաղադաշտ հանդիպման 83-րդ րոպեին և գոլի հեղինակ է դառնում 93-րդ րոպեին։ 2013 թվականի նոյեմբերին Բրազիլիայի ազգային հավաքականի գլխավոր մարզիչ Լուիս Ֆելիպե Սկոլարին ընդգրկում է 2014 թվականի աշխարհի առաջնության համար կազմված հայտացուցակում Ժոյին ։ 2015 թվականի հուլիսի 1-ին Ժոն երեք տարի ժամկետով պայմանագիր է կնքում Դուբայի «Ալ-Շաբաբ» ֆուտբոլային ակումբի հետ ։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Ինտերնասիոնալի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Ռազմիկ (անձնանուն)
Ռազմիկ, տղամարդու հայկական տարածված անուն է։ Ծագում է հայկական ռազմիկ բառից, որ նշանակում է կռվող, մարտիկ։ Իբրև անձնանուն հանդես է եկել 20-րդ դարի դարասկզբին ։
Խելքից պատուհաս
«Խելքից պատուհաս»  (Горе от ума), Ալեքսանդր Գրիբոյեդովի չափածո կոմեդիան, որը հանդիսանում է 19-րդ դարի ռուս դասական գրականության նշանավոր երկերից մեկը։ Կատակերգությունն առաջին անգամ բեմադրվել է 1827 թվականին Երևանում` Սարդարի երևանյան պալատում։ Սա պիեսի միակ բեմադրությունն է, որին ներկա է գտնվել Գրիբոյեդովը ։
Ստեղծման պատմություն
Ալեքսանդր Գրիբոյեդովը 1818 թվականին նշանակվում է ռուսական միսիայի քարտուղար Պարսկաստանում։ 1822 թվականին Թիֆլիսում ստանձնում է Կովկասի ռուսական զորքերի հրամանատարությանն առընթեր դիվանագիտական մասի քարտուղարի պաշտոնը։ Այս ժամանակահատվածում էլ Գրիբոյեդովը ձեռնամուխ է լինում գրելու «Խելքից պատուհաս» կատակերգությունը ։
Գրիբոյեդովն անձամբ մասնակցել է Երևանի գրավմանը, որի համար պարգևատրվել է «Երևանի գրավման» մեդալով։
Պետերբուրգից մեկնելուց առաջ Գրիբոյեդովը փորձել է բեմադրել «Խելքից պատուհաս»-ը։ Քանի որ գրաքննությունը չի թույլատրում «Խելքից պատուհաս»-ի լրիվ տպագրումը կամ բեմադրումը հեղինակի օրոք, պիեսը բազմաթիվ օրինակներով ձեռագիր արտագրվում ու հասնում էր Ռուսաստանի հեռավոր ծայրերն անգամ։
«Խելքից պատուհաս»-ի ձեռագիր օրինակները, դեռևս լրիվ տպագրվելուց առաջ, տարածված են եղել նաև հայկական շրջաններում, և նրանց օրինակներից մեկը հասել է մեզ՝ Միքայել Նալբանդյանի անձնական արխիվից։
Պիեսը տպագրելու նրա բոլոր ջանքերը իզուր են անցնում, իսկ 1824 թվականին Պետերբուրգում այն բեմադրելու փորձը՝ տապալվում, իրականանալով միայն երեք տարի անց՝ 1827 թվականին Երևանում։ 1827 թվականի դեկտեմբերի 10-ին Երևանի Սարդարի պալատում ռուս սպաների ուժերով առաջին անգամ բեմադրվել է Ա. Ս. Գրիբոյեդովի «Խելքից պատուհաս» կատակերգությունը հեղինակի ներկայությամբ ։
Սյուժե
«Խելքից պատուհասում» քննադատված են ռուսական հետամնաց ազնվական բարքերը։ Ֆամուսովների, Սկալոզուբների և նրանց շողոքորթող Մոլչալինների աշխարհի հետ բախվում է Չացկին։ Ֆամուսովյան Մոսկվան նրան հայտարարում է խելքից պատուհաս, իսկ նա իր անկեղծ սիրով դեպի հայրենիքը, իր բուռն ատելությամբ տգիտության, պահպանողականության, մորթապաշտության նկատմամբ, իր ազատատենչ գաղափարներով և ձգումներով, նա մի լուսավոր դեմք է, որը հալածվում և ծաղրվում է խավարամոլ շրջապատից։
Չացկին հումանիստ է, ազատության համար մարտնչող, անհատի անկախության ջատագով։ Նրա հասարակական դրամայի վրա ավելանում է սիրո դրաման։ Նրան ոչ ոք չի հասկանում՝ ո՛չ Սոֆյան, որին սիրում է, ո՛չ նրա հայրը՝ Ֆամուսովը, ո՛չ Սկալոզուբը, որի հետ Ֆամուսովն ուզում է ամուսնացնել Սոֆյային, ո՛չ անգամ Ռեպիլովը։
Չհասկացված անհատի, մտածող մարդու դրամա է, որը բնորոշ է լուսավորական դարաշրջանի գեղարվեստական մտածողության համար։
Ծանոթագրություններ
Կատեգորիա:1824 պիեսներ Կատեգորիա:Ռուսական կոմեդիաներ
Յաֆֆայի և Ասկալոնի կոմսություն
Յաֆֆայի և Ասկալոնի կոմսություն,, միջնադարյան պետություն Պաղեստինի տարածքում 1100-1268 թվականներին։ Հիմնադրել է Երուսաղեմի թագավոր Բալդուին I-ը 1100 թվականին՝ որպես պետական տարածք, ապա 1106 թվականին կոմս է նշանակել Հուգո Պյուիզեին։ Երկիրը հստակ կառավարող տոհմ չի ունեցել, նրա գահին հաճախ բազմել են Երուսաղեմի ապագա թագավորները։
Պատմություն
Յաֆֆան դարձել է Գոդֆրուա Բուլյոնցու ամրոցը 1100 թվականին, խաչակրաց առաջին արշավանքի ավարտից հետո, նրա վրա անարդյունք հավակնում էր Դագոբերտ Պիզանցին, Երուսաղեմի առաջին լատինացի հովվապետը։ Մնում էր արքայական սեփականություն, մինչև 1106 թվականին նվիրվում է Հուգո I դը Պյուիզեին։ Երբ 1134 թվականին Հուգո II դը Պյուզիեն խռովություն է բարձրացնում արքա Ֆուլկի դեմ, կոմսությունը բաժանվում է մի քանի փոքրիկ տիրությունների, իսկ Յաֆֆան անցնում է արքայական սեփականության տակ։ Շուտով այն դառնում է Ֆուլկի կրտսեր որդի Ամորի I-ի ժառանգություն։ Երբ 1153 թվականին նրա ավագ որդի Բալդուին III-ը գրավում է Ասկալոնը, նա այն միավորում է իր եղբոր տիրույթներին։
Կոմսությունը անցնում էր արքայական ընտանիքի անդամներին և նրանց ամուսիններին կամ «կերակրման» էր տրվում նրանցից որևէ մեկին և եկամուտ էր բերում ընտանիքի միանգամից մի քանի անդամի։ 1221 թվականին կոմսությունը տրվում է Գոթյե VI դը Բրիանին՝ նրա քեռի, արքա-ամուսին Հովհաննես դը Բրիանի կողմից։ Գոթյեն ամուսնանում է արքա-ամուսին Ամորի II-ի թոռնուհու հետ, ով կոմսությունը ստանում է որպես ժառանգություն իր եղբայր Գի դը Լուզինյանից, նույնպես նախկին արքա-ամուսին։ Մոտ 1250 թվականին կոմսությունը փոխանցվում է Իբելինների դինաստիայի ճյուղին։ 1268 թվականին Բեյբարսի կողմից Յաֆֆայի գրավումով կոմսությունը դառնում է տիտղոսային, անվանական։
Վասալներ
Յաֆֆայի և Ասկալոնի կոմսությունը ուներ մի քանի սեփական վասալներ.
Գրականություն
Կատեգորիա:Երուսաղեմի թագավորություն Կատեգորիա:Յաֆֆայի և Ասկալոնի կոմսություն Կատեգորիա:Մերձավոր Արևելքի պատմական պետություններ
Դակրե Մոնտգոմերի
Դակրե Քեյդ Մոնտգոմերի - Հարվեյ (Dacre Kayd Montgomery-Harvey, ծնվել է 1994 թվականի նոյեմբերի 22 - ին Պերթո քաղաքում) — ավստրալիացի կինոդերասան։ Առավել հայտնի է «Հզոր ռենջերներ» ֆիլմում կատարած Ջեյսոն Լի Սքոթի (կարմիր ռենջեր) դերով ։
Կենսագրություն
Դակրեն ծնվել է ծնվել է 1994 թվականի նոյեմբերի 22 - ին Ավստրալիայի Պերթ քաղաքում ։ Նրա մայրը Կանադայից է, իսկ հայրը Նոր Զելանդիայից։ Նրանք հանդիպել են Պերթում, երբ երկուսն էլ նկարահանվում էին ։
Կարիերա
Մոնտգոմերիի կարիերան սկսվել է 2010 թվականին կարճամետրաժ «Բերտրան Գրոզնի» ֆիլմում կատարած Ֆրեդի դերով։ 2011 թվականին խաղացել է «Ընտանեկան ծառ» հեռուստասերիալի պիլոտային դրվագում ։
2015 թվականի հոկտեմբերիին հայտնի դարձավ, որ Մոնտգոմերին հաստատվել Ջեյսոնի՝ կարմիր ռենջերի դերում, «Հզոր ռենջերներ» ֆիլմում ։
2016 թվականի Մոնտգոմերին միացել է Netflix ալիքով ցուցադրվող, գիտաֆանտաստիկ «Տարօրինակ դեպքեր» սերիալի երկրորդ եթերաշրջանի դերասանական կազմին ։
Ծանոթագրություններ
Կատեգորիա:Ավստրալիացի դերասաններ
Գորե (կղզի)
Գորե կղզի (Île de Gorée), փոքր կղզի Սենեգալում։
Կղզին տեղակայված է է Դակարի նավահանգստից 2,5 կմ դեպի հարավ, հանդիսանում է մայրաքաղաքային շրջանի կոմունան։ Գորեի տարածքը կազմում է ընդամենը 0,182 կմ² (900 մ երկարությամբ և 350 մ լայնությամբ անկանոն ձևով ձգված կղզի), սակայն բնակչությունը, 2007 թվականի մարդահամարի տվյալների համաձայն՝ կազմել է 1102 մարդ, խտությունը գերազանցում է 6000 մարդ/կմ²։ Կղզին զբոսաշրջային օբյեկտ է, նրանում արգելված է ավտոմեքենա օգտագործել։ Գորեն Դակարի հետ կապված է լաստանավային անցումով։
Պատմություն
Եվրոպացիների համար Գորեն 1444 թվականին հայտնաբերել է պորտուգալացի ծովագնաց Դինիշ Դիաշը, որից հետո կղզին մտել է պատմության մեջ որպես 15-19-րդ դարերում ստրկավաճառության խոշորագույն կենտրոններից մեկը՝ պորտուգալացիների, հոլանդացիների, անգլիացիների և ֆրանսիացիների խնամակալության ներքո ։ Ստրկավաճառությունից բացի Անգլիայի և Ֆրանսիայի հսկողությամբ վաճառել են գենտանուշ, կաշի, ոսկի, համեմունքներ ։
1677 թվականին կղզին նվաճել է Ֆրանսիան։ 1758 թվականին Յոթնամյա պատերազմի ընթացքում Գորե կղզին նվաճել է Մեծ Բրիտանիան և վերահսկել այն մինչև 1763 թվականը ։
19-րդ դարի կեսից Դակարի հիմնադրումից և ստրկավաճառության դադարեցումից հետո Գորեն աստիճանաբար սկսել է անկում ապրել։ Եթե 1891 թվականին Գորեի բնակչությունը կազմել է 2,1 հազար մարդ, իսկ Դակարում՝ 8,7 հազար բնակիչ, ապա արդեն 1926 թվականին՝ 700 և 33 679 համապատասխանաբար։ Կղզու տարածքում լավ վիճակում պահպանվել են ստրուկներին պահելու համար շինություններ, ինչպես նաև ստրկավաճառների տներ։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Սենեգալում Կատեգորիա:Սենեգալի աշխարհագրություն Կատեգորիա:Ատլանտյան օվկիանոսի կղզիներ Կատեգորիա:Աֆրիկայի կղզիներ Կատեգորիա:Ստրկություն Կատեգորիա:Նիդերլանդների նախկին գաղութներ Կատեգորիա:Սենեգալի պատմություն Կատեգորիա:15-րդ դարում հիմնադրված բնակավայրեր Կատեգորիա:Պորտուգալիայի նախկին գաղութներ Կատեգորիա:Հնագիտական վայրեր Աֆրիկայում Կատեգորիա:Նախկին բրիտանական գաղութներ Կատեգորիա:Ֆրանսիայի նախկին գաղութներ Կատեգորիա:Ֆրանսիայի պատմական տարածքներ
Բուխ (Շվաբիա)
Բուխ  (Buch), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 3641 մարդ (դեկտեմբերի 31, 2010) ։ Զբաղեցնում է 39,88 կմ² տարածք։ Պաշտոնական կոդ՝ 09 7 75 118։
Արտաքին հղում
Կատեգորիա:Գերմանիայի բնակավայրեր
Օգուվե-Լոլո
Օգուվե-Լոլո (Ogooué-Lolo)՝ գտնվում է Գաբոնի հարավ-արևելքում: Տարածքը 25.380 կմ²: 2013 թվականի տվյալներով բնակվում է 65.771 մարդ: Վարչական կենտրոնը Կուլամութու քաղաքն է:
Աշխարհագրական դիրքը
Հյուսիս-արևմուտքում սահմանակից է Նջոլե նահանգին, հյուսիսում՝ Օգուվե-Իվինդոյին, արևելքում՝ Վերին Օգուվեին, արևմուտքում՝ Կոնգոյի Հանրապետությանը: Օգուվե գետը, որը հատում է նահանգը հարավ-արևելքից հյուսիս-արևմուտք՝ այն բաժանում է երկու գրեթե հավասար մասի:
Բնակչությունը
2013 թվականի մարդահամարի տվյալներով բնակչությունը կազմում է 65.771 մարդ   :
Բնակչության աճի տեմպերն՝ ըստ տարիների.
Դեպարտամենտները
Վարչական տեսակետի նահանգը բաժանվում է չորս դեպարտամենտի
Ծանոթագրություններ
Կատեգորիա:Գաբոնի նահանգներ
Իրինա Բուսևա-Դավիդովա
Իրինա Լեոնիդովնա Բուսևա-Դավիդովա (Ирина Леонидовна Бусева-Давыдова, ), խորհրդային և ռուս արվեստագետ, հին ռուսական արվեստի մասնագետ, արվեստագիտության դոկտոր, Ռուսաստանի Դաշնության պետական մրցանակի դափնեկիր (1999), Ռուսաստանի գեղարվեստի ակադեմիայի թղթակից անդամ (2012)։ «Ռուսական մեծ հանրագիտարանի» («Большая Российская энциклопедия») հեղինակներից մեկն է։
Կենսագրություն
Իրինա Բուսևա-Դավիդովան ծնվել է 1952 թվականի փետրվարի 15-ին Իվանովոյում։ 1975 թվականին ավարտել է Մոսկվայի Մ․ Լոմոնոսովի անվան պետական համալսարանի պատմության ֆակուլտետի արվեստագիտության բաժինը, 1978 թվականին՝ ասպիրանտուրան (թեկնածուական ատենախոսության թեման՝ «Նարիշկինյան ոճի խնդիրը 17-րդ դարի երկրորդ կեսի ռուսական արվեստում», «Проблема „нарышкинского стиля“ в русском искусстве второй половины XVII в.»)։ Գիտական ղեկավարը եղել է պրոֆեսոր Միխայիլ Իլյինը։ Դոկտորանտուրան անցել է է Ճարտարապետության և քաղաքաշինության տեսության ու պատմության գիտահետազոտական ինստիտուտում (1990-1991 թվականներ)։ 2012 թվականին դարձել է Ռուսաստանի գեղարվեստի ակադեմիայի թղթակից անդամ (Արվեստագիտության և գեղարվեստական քննադատության բաժին), 2005 թվականին դարձել է արվեստագիտության դոկտոր (դիսերտացիայի թեման՝ «17-րդ դարի Ռուսաստանը. մշակույթն ու արվեստը փոփոխությունների դարաշրջանում», «Россия XVII века: культура и искусство в эпоху перемен») ։
Իրինա Բուսևա-Դավիդովան եղել է «Մանկության աշխարհ» («Мир детства») թանգարանի ստեղծողը «Վյատսկոե» պատմամշակութային համալիրում (Յարոսլավլի մարզ, Ռուսաստան)։
Ծանոթագրություններ
Կատեգորիա:Ռուս արվեստագետներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Արվեստագիտության դոկտորներ Կատեգորիա:«Աշխատանքի վետերան» մեդալակիրներ Կատեգորիա:Ռուս գիտնականներ
Ստրեպտոկոկային ֆարինգիտ
Ստրեպտոկոկային ֆարինգիտ, կոկորդի հետին պատի ինֆեկցիոն ախտահարում, որն ընդգրկում է նաև նշագեղձերը։ Պատճառը A խմբի ստրեպտոկոկերն են ։ Հաճախ հանդիպող ախտանիշներն են՝ տենդը, կոկորդի ցավը, կարմրած նշագեղձերը և մեծացած պարանոցային ավշային հանգույցները ։ Հնարավոր է նաև գլխացավ, սրտխառնոց և փսխում ։ Քութեշը հայտնի է հղկաթղթի նման ցանով, որը հանդիպում է ստրեպտոկոկային ախտահարման ժամանակ ։ Ախտանիշներն առաջանում են վարակվելուց մոտ երեք օր հետո և անցնում են 7-10 օրից ։
Ստրեպտոկոկային ֆարինգիտը տարածվում է հիվանդից օդակաթիլային ճանապարհով ։ Այն կարող է տարածվել ուղղակի և անուղղակի ճանապարհով՝ դիպչելով վարակված իրերին և հետո դիպչելով բերանին, քթին կամ աչքերին ։ Մարդկանց մի մասը կարող է լինել կրող և չունենալ ախտանիշներ ։ Այն տարածվում է նաև A խմբի ստրեպտոկոկերով վարակված մաշկով ։ Ախտորոշման ոսկե ստանդարտ է հանդիսանում  կոկորդի քսուքի ցանքսը, կատարվում է նաև  արագ անտիգենի հայտնաբերման թեստը ։
Կանխարգելումը ներառում է ձեռքերի հաճախակի լվացումը և անհատական սպասքի օգտագործումը ։ Ոչ մի պատվաստանյութ չկա հիվանդության դեմ ։ Բուժումը հակամանրէային դեղերով ցուցված է միայն հաստատված ախտորոշման դեպքում ։ Բուժումը սկսելուց հետո հիվանդները պետք է առնվազն 48 ժամ զերծ մնան ուրիշների հետ շփվելուց ։ Ցավի դեպքում կիրառում են պարացետոլ (ացետամինոֆեն) և ոչ ստերոիդ հակաբորբոքային դեղեր (ՈՍՀԲԴ)՝ Իբուպրոֆեն ։
Ստրեպտոկոկային ինֆեկցիան հաճախ է հանդիպում երեխաների մոտ ։ Հանդիպման հաճախականությունը նրանց մոտ կազմում է 15–40% և 5–15% մեծահասակների մոտ ։ Հիվանդությունը դրսևորվում է ձմռանը և վաղ գարնանը ։ Բարդություններն են ռևմատիկ տենդը և հարնշիկային թարախակույտը  ։
Ախտանիշներ
Տիպիկ ախտանիշներն են՝ կոկորդի ցավը, բարձր աստիճանի տենդը մինչև 38 C, նշիկային էքսուդատները (թարախ նշիկների վրա) և մեծացած պարանոցային ավշային հանգույցները ։
Այլ ախտանիշներ են ՝ գլխացավ, սրտխառնոց և փսխում, որովայնային ցավ, մկանային ցավ , քութեշանման ցան կամ քմային պետեխիաներ՝ ոչ հաճախ հանդիպող, բայց շատ բնութագրական ։
Ախտանիշները առաջանում են վարակվելուց մոտ երեք օր հետո և անցնում են 7-10 օրից ։
Ստրեպտոկոկային ֆարինգիտին ոչ տիպիկ են կարմիր աչքերը, ձայնի խռպոտությունը, քթից արտադրությունը կամ բերանի խոռոչի խոցերը։ Ոչ բնութագրական է նաև տենդի բացակայությունը ։
Ախտորոշում
Ախտորոշումը գնահատելու բազմաթիվ համակարգեր կան, բայց համընդհանուր օգտագործման համար ոչ բոլորն են ինֆորմատիվ ։ Հիմնական գնահատման համակարգը Ցենտորի չափորոշիչներն են, որոնք ներառում են 5 չափորոշիչներ ։
Ամեն չափորոշիչի տրվում է մեկ միավոր ՝
Մեկ միավորի դեպքում չի պահանջվում ո՛չ բուժում, ո՛չ ցանքս եթե չկան բարձր ռիսկի գործոններ, օրինակ՝ ընտանիքում հիվանդության առկայությունը ։
Ինֆեկցիոն հիվանդությունների Ամերիկյան կազմակերպությունը խորհուրդ է տալիս կատարել էմպիրիկ բուժում, իսկ ցանքսից հետո նշանակել ընտրողական հակամանրէային դեղամիջոց ։
Լաբորատոր թեստեր
Ոսկե ստանդատ է հանդիսանում կոկորդի քսուքի ցանքսը, որի զգայունությունը կազմում է 90–95% : Արագ ստրեպ թեստը (նաև կոչվում է արագ անտիգենի հայտնաբերման թեստ) նույնպես կարող է կիրառվել։ Չնայած արագ ստրեպ թեստը արագ է, բայց այն ունի ցածր զգայունություն(70%) և վիճակագրորեն հավասար սպեցիֆիկություն(98%) ինչ և կոկորդի քսուքի ցանքսը ։ Այն տարածություններում, որտեղ ռևմատիկ տենդը այդքան տարածված չէ, բացասական արագ ստրեպ թեստը բավական է հիվանդությունը ժխտելու համար ։
Դրական կոկորդի քսուքի ցանքսը կամ արագ ստրեպ թեստը ախտանիշների առկայության հետ  միասին հաստատում են ախտորոշումը ։ Մեծահասակների մոտ բացասական  թեստը բավական է հիվանդությունը բացառելու համար։ Այնուամենայնիվ երեխաների մոտ խորհուրդ է տրվում կատարել  կոկորդի քսուքի ցանքս ։ Անախտանիշ մարդկանց մոտ այս հետազոտությունները չեն հանդիսանում պարտադիր, քանի որ պոպուլյացիայի մի մասը հանդիսանում է ստրեպտոկոկային մանրէի կրող իրենց կոկորդում առանց հետևանքների ։
Կանխարգելում
Տոնզիլեկտոմիան՝ նշագեղձերի հեռացումը, հանդիսանում է կարևոր կանխարգելիչ միջոց հաճախակի կրկնվող կոկորդի ինֆեկցիաների ժամանակ (երեք տարի և ավել) ։ Սակայն այս միջոցի օգուտները այնքան էլ շատ չեն, բացի այդ հիվանդության դրվագները ժամանակի ընթացքում աստիճանաբար մեղմանում են այլ կանկարգելիչ միջոցառումների շնորհիվ  ։ A խմբի ստրեպտակոկի քրոնիկական կրող հանդիսացող  հիվանդների մոտ ֆարինգիտի կրկնվող դեպքերը կարող են կապված լինել հետադարձ վիրուսային ինֆեկցիաների հետ ։ Այն հիվանդները, ովքեր չունեն ախտանիշներ կամ համարվում են մանրէի կրող  բուժումը ցուցված չէ՝  տարածման և բարդությունների ցածր ռիսկի շնորհիվ ։
Բուժում
Չբուժված ստրեպտոկոկային ֆարինգիտը սովորաբար անցնում է մի քանի օրից ։ Հակամանրէային դեղերով բուժումը նվազեցնում է սուր հիվանդության տևողությունը մոտ 16 ժամով ։ Այս դեղերի օգտագործման հիմնական պատճառը բարդություններից խուսափելն է՝ ռևմատիկ տենդ և հետըմպանային թարախակույտեր ։ Հակաբիոտիկները կանխում են սուր ռևմատիկ տենդի առաջացումը, եթե օգտագործվում են հիվանդության սկզբից 9 օրվա ընթացքում ։
Ցավազրկում
Կոկորդի ցավի ժամանակ օգնում է պարացետոլը (ացետամինոֆեն)  և ոչ ստերոիդ հակաբորբոքային դեղերը (ՈՍՀԲԴ) ։ Մածուցիկ լիդոկայինը ևս կարող է լինել օգտակար ։ Չնայած ստերոիդները օգնում են ցավի ժամանակ, բայց պարտատդիր չեն ։ Ասպիրինը կարող է օգտագործվել մեծահասակների մոտ, բայց ոչ երեխաների՝ Ռեյի համախտանիշի պատճառով ։
Հակամանրէային դեղեր
ԱՄՆ-ում ընտրության դեղամիջոց է հանդիսանում պենիցիլին V-ը իր անվտանգության, մատչելիության և արդյունավետության շնորհիվ ։ Եվրոպայում նախընտրում են ամոքսացիլին ։ Հնդկաստանում ռևմատիկ տենդի առաջացման բարձր ռիսկի պատճառով առաջին ընտրության դեղամիջոց համարվում է ներմկանային բենզատին պենիցիլին G :
Համապատասխան հակաբիոտիկները նվազեցնում են 3-5 օր տևող ախտանիշները մինչև մեկ օր, ինչպես նաև նվազեցնում են վարակելիությունը ։ Այս դեղերի նշանակման առաջնային նպատակը հանդիսանում է բարդությունների առաջացման հավանականության նվազեցումը ։ Հակաբիոտիկների նշանակման դրական արդյունքը պետք է գերազանցի նրա կողմնակի ազդեցություններին և պետք է խուսափել առողջ մարդկանց հակամիկրոբային բուժում նշանակելուց ։
Էրիթրոմիցինը և այլ մակրոլիդները, կլինդամիցինը ցուցված են պենիցիլինից ծանր ալերգիաների դեպքում ։ Առաջի սերնդի ցեֆալոսպորինները կարող են կիրառվել ոչ ծանր ալերգիաների դեպքում  ։ Ստրեպտոկոկային ինֆեկցիաները կարող են բերել նաև սուր գլոմերուլոնեֆրիտի, որի  առաջացման հավանականությունը չի նվազում հակաբիոտիկներ կիրառելուց ։
Կանխատեսում
Ստրեպ ֆարինգիտի ախտանիշները սովորաբար անցնում են 3-5 օր հետո անկախ բուժումից ։ Հակաբիոտիկներով բուժումը նվազեցնում է բարդությունների առաջացման և վարակելիության ռիսկը։ Երեխաները կարող են հաճախել դպրոց հակաբիոտիկային բուժումը սկսելուց 24 ժամ հետո ։ Մեծահասակների մոտ բարդությունների ռիսկը ցածր է ։ Զարգացած երկրներում սուր ռևմատիկ տենդը երեխաների մոտ հազվադեպ է հանդիպում։ Այնուամենայնիվ այս հիվանդությունը ձեռքբերովի սրտի հիվանդությունների առաջատար պատճառներից է Հնդկաստանում, Հարավային Աֆրիայում և Ավստրալիայի որոշ մասերում ։
Բարդություններն են
Համաճարակաբանություն
ԱՄՆ-ում ֆարինգիտը ամենատարածված հիվանդություններից է՝ 11 միլիոն մարդ տարեկան հիվանդանում է ստրեպտոկոկային ֆարինգիտով ։ Հանդիպման հաճախականությունը երեխաների մոտ կազմում է 15–40% և 5–15% մեծահասակների մոտ։ Հիվանդությունը դրսևորվում է ձմռանը և վաղ գարնանը։
Բուրգունդիայի համալսարան
Բուրգունդիայի համալսարան, ֆրանսիական համալսարան, պատկանում է Դիժոն ակադեմիային։ Հիմնադրվել է 1722 թվականին։
Պատմություն
1722 թվականին Դիժոնում Լյուդովիկոս XV հրամանագրով հիմնադրվում է համալսարանը։ Սկզբում նախատեսվում էր բացել 4 ֆակուլտետ, սակայն մոտակա Բեզանսոն համալսաարանը դեմ էր նոր համալսարանի բացմանը։ Թագավորը գնում է փոխզիջման և Դիժոնում բացվում է համալսարանը, սակայն ունենում է միայն իրավաբանական ֆակուլտետ։ 1792 թվականի ֆրանսիական մեծ հեղափոխության ժամանակ Ազգային կոնվեցիայի հրամանով համալսարանը փակվեց և վերբացվեց 1806 թվականին՝ Նապոլեոնի թագավորության ներքո։ Միաժամանակ համալսարանում բացվեց երկու նոր ֆակուլտետ՝ բժշկության և գիտության։ XX դարի 70-ական թվականներին համալսարանը լիովին բարեփոխվեց ։
Համալսարանն ընդգրկում է 10 ֆակուլտետ, 10 ինստիտուտ և ճարտարագետների բարձրագույն դպրոց ։
Ծանոթագրություններ
Կատեգորիա:Ֆրանսիայի համալսարաններ
Verizon Communications
«Verizon Communications» («Վերայզոն քոմյունիքեյշընս»), հեռահաղորդակցության ծառայություններ ապահովող ամերիկյան ընկերություն։ 2014 թվականի սեպտեմբերի դրությամբ հանդիսանում է խոշորագույն անլար կապի ծառայություններ մատուցող կազմակերպությունը Միացյալ Նահանգներում։
Սիրով, Սայմոն
«Սիրով, Սայմոն» (Love, Simon), ամերիկյան կատակերգական դրամա։ Նկարահանվել է ռեժիսոր Գրեգ Բեռլանտիի կողմից Բեքի Ալբերտալիի «Սայմոնը և Homo Sapiens ծրագիրը» վեպի հիման վրա։ Պրեմիերան ԱՄՆ-ում կայացել է 2018 թվականի մարտի 16-ին ։
Սյուժե
Ավագ դասարանների աշակերտ Սայմոնն ընկերներից թաքցնում է իր միասեռական լինելը, սակայն նրա նամակագրությունն անանուն սիրելիի հետ հայտնվում է օտար ձեռքերում։ Դպրոցի «ծաղրածու» Մարտինն սպառնում է բացահայտել Սայմոնի գաղտնիքը, եթե նա իրեն չօգնի սիրավեպ սկսել տեղի գեղեցկուհու հետ։
Արտադրություն
Fox 2000 ընկերությունը վեպի էկրանավորման իրավունքը ձեռք է բերել 2015 թվականի հոկտեմբերի 29-ին ։ 2016 թվականի սեպտեմբերի 6-ին որպես ռեժիսոր ընտրվել է Գրեգ Բեռլանտի ։
Նկարահանումներ
Հիմնական նկարահանումներն սկսվել են 2017 թվականի մարտի 6-ին Ատլանտայում (Ջորջիա նահանգ) ։ Մարտի 21-ին նկարահանումներին մասնակցել է Ջենիֆեր Գարները ։ 2017 թվականի ապրիլի 23-ին նկարահանման աշխատանքները պաշտոնապես ավարտվել են։
Մարքեթինգ
2017 թվականի նոյեմբերի 28-ին թողարկվել է ֆիլմի առաջին թրեյլերը ։
Սաունդթրեք
Ֆիլմի սաունդթրեքում ընդգրկված են Bleachers-ի, Թրոյ Սիվանի, Էմի Շարկի, Բրենտոն Վուդի, The 1975-ի, Նորմանի Հեմիլթոնի, Խալիդի և այլոց աշխատանքները։ Առաջին երգը, որ թողարկվել է սաունդթրեքից, եղել է Bleachers խմբի «Alfie’s Song (Not So Typical Love Song)» երգը ։
Քննադատություն
Քննադատները դրական են գնահատել ֆիլմը․ նրանցից շատերն այն համեմատել են Ջոն Հյուզի դեռահասների մասին ֆիլմերի հետ     ։ Rotten Tomatoes կայքում ֆիլմն ունի 91 % վարկանիշ՝ հիմնված 92 գրախոսությունների վրա 10-ից 7,4 միջին միավորով ։ Metacritic կայքում ֆիլմն ունի 100—ից 73 միավոր՝ հիմնված 35 գրախոսությունների վրա, ինչը համապատասխանում է «ընդհանուր առմամբ դրական արձագանքներ» կարգավիճակին» ։
Արտաքին հղումներ
Կատեգորիա:Ամերիկյան վեպերի էկրանավորումներ Կատեգորիա:Ատլանտայում նկարահանված ֆիլմեր Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2018 ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2010-ականների ռոմանտիկ դրամա ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ԼԳԲՏ ֆիլմեր Կատեգորիա:2000-ականների ռոմանտիկ կինոկատակերգություններ Կատեգորիա:2010-ականների ռոմանտիկ կինոկատակերգություններ Կատեգորիա:ԼԳԲՏ ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:2018 դրամա ֆիլմեր
Բրոսենկ
Բրոսենկ (Brossainc), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 188 մարդ, բնակչության խտությունը` 42.92 մարդ/կմ²։ Բնակավայրը զբաղեցնում է 4.38 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ-արևելք, Լիոն քաղաքից` 50 կմ հարավ, Պրիվա քաղաքից` 70 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 137 աշխատունակ (15-64 տարեկան) բնակիչ, որոնցից ակտիվ էին 108-ը, իսկ ոչ ակտիվները` 29։ Ակտիվության ցուցանիշը կազմում է 78,8 %։ 108 աշխատունակ մարդկանցից աշխատել է 101 անձ (54 տղամարդ և 47 կին)։ Գործազուրկ են եղել 7 անձ (3 տղամարդ և 4 կին)։ 29 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով ։
Պաղֆուա (նորաձև աքսեսուարներ)
Պաղֆուա (Parfois), պորտուգալական կանացի աքսեսուարների ապրանքանիշ ։ ներառում է նորաձև պարագաներ՝ պայուսակներ, զարդեր, դրամապանակներ, արևային ակնոցներ, գոտիներ, շարֆեր, ժամացույցներ, մազերի համար նախատեսված աքսեսուարներ և այլն։ Պաղֆուան, որպես նորաձև աքսեսուարների ապրանքանիշ սկսել է գործել 1994թվականին՝ բացելով առաջին վաճառասրահը Պորտուգալիայի Պորտու քաղաքում։ Պաղֆուան այսօր ունի շուրջ 280 վաճառասրահ Ֆրանսիայում, Իսպանիայում, Պորտուգալիայում, Հունգարիայում, Լեհաստանում, Չեխիայում, Ռումինիայում, Լատվիայում, Ուկրանիայում, Ռուսաստանում, Ղազախստանում, Բուլղարիայում, Խորվաթիայում, Բոսնիա և Հերցեգովինայում, Սլովակիայում, Ֆիլիպիններում, Վրաստանում, Կոսովոյում, Սաուդյան Արաբիայում, Արաբական Միացյալ Էմիրություններում, Օմանում Բեհրեյնում, Քուվեյթում, Կատարում, Հորդանանում, Լիբանանում, Սերբիայում, Մակեդոնիայում, Եգիպտոսում, Մարոկկոյում Իռլանդիայում , Անգոլայում և Մոզամբիկում։ Պաղֆուան շարունակում է ընդարձակել իր աշխարհագրությունը, ինչպես օրինակ 2012թ․ բացեց առաջին օնլայն վաճառասրահը, սկսեց վաճառել իր արտադրանքը ավելի քան 20 եվրոպական երկրներում ։
Պայուսակներ
Պաղֆուան ունի տարբեր տեսակի պայուսակներ․ ձեռնապայուսակներ, դրամապանակներ և ճամփորդական պայուսակներ, յուրաքանչյուր պայուսակի հավաքածու սովորաբար ներառում է տարբեր չափսեր։
Աքսեսուարներ
Պաղֆուա աքսեսուարների հավաքածուն իր մեջ ընդգրկում է զարդեր, արևային ակնոցներ, շարֆեր, գոտիներ, գլխարկներ, ձեռնոցներ։
Կոշիկ
Բացի պայուսակներից և աքսեսուարներից, Պաղֆուա վաճառասրահում կարելի է գտնել նաև կոշիկ՝ այդ թվում բարձրակրունկ, պլատֆորմ, հարթ և ճտքավոր։
Հագուստ
Պաղֆուան հիմա նաև զբաղվում է հագուստի առևտրով, ինչպիսիք են օրինակ թիկնոցներ, կարճ գործվածքով վերարկուներ, հյուսվածքից կարճ բաճկոններ, վերնազգեստների լայն տեսականի, գործված գամաշներ և կոստյումներ։
Ծանոթագրություններ
Կատեգորիա:Նորաձևություն Կատեգորիա:1994 թվականին հիմնադրված ընկերություններ
Շողագավանքի վիմական արձանագրություններ
Ստորև ներկայացված է Հայաստանի Մարտունու շրջանում՝ Ձորագյուղի արևմտյան կողմում գտնվող Շողագավանքի վիմական արձանագրությունները ՝
Ծանոթագրություններ
Կատեգորիա:Վիմական արձանագրություններ
Հիֆեր
Հիֆեր ( - հյուսվածք), սնկերի պարզ կամ առատ ճյուղավորված մանրադիտակային թելիկներ, որոնցից գոյանում են վեգետատիվ օրգանները (սնկամարմին կամ միցելիում) ու պտղամարմինները։ Ունեն գագաթնային աճ, սպորակիր օրգանների առաջացման ժամանակ հաճախ թելիկները խիտ միահյուսվում են և գոյացնում կեղծ հյուսվածք կամ պլեկտենքիմ։
Կառուցվածք
Հիֆը կազմված է մեկ կամ մի քանի խողովակային բջջապատի բջիջներից։ Սնկերից շատերի մոտ հիֆերը բաժանված են բջիջների ներքին ուղիղ պատերով, որոնք կոչվում են «սեպտա» (միակ միջնապատը)։ Սեպտաները սովորաբար կազմված են բավականին մեծ անցքերից, որպեսզի ռիբոսոմները, միտոքոնդրիումներ և երբեմն բջջակորիզը կարողանան հոսել բջիջների միջով։ Որոշ սնկեր ունեն ասեպտիկ հիֆեր, ինչն էլ նշանակում է, որ նրանց հիֆերը բաժանված չեն սեպտայով։
Հիֆի միջին տրամագիծը հասնում է 4-6 մկմ-ի ։
Աճ
Հիֆերն ունեն գագաթնային աճ։ Ծայրային աճի ժամանակ բջջապատերը արտաքին ծալքերի, բջջապատի բաղադրամասերի պոլիմերացիայի և ներքին նոր մեմբրանային բջջիջների արտադրության հաշվին ընդարձակվում են ։
Վարքագիծ
Հիֆի աճի ուղղությունը կարող է վերահսկվել արտաքին խթանիչներով, ինչպես օրինակ էլեկտրական դաշտի կիրառումը։ Հիֆերը կարող են զգալ վերարտադրողական միավորը և աճել դեպի այն։ Հիֆերը կարող են անցնել թափանցիկ մակերեսի միջով՝ ներթափանցելով նրա մեջ ։
Ծանոթագրություններ
Կատեգորիա:Բուսաբանություն Կատեգորիա:Սնկերի մորֆոլոգիա
Հոլցհայմ (Նոյ Ուլմ)
Հոլցհայմ (Holzheim), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 1764 մարդ (դեկտեմբերի 31, 2010) ։ Զբաղեցնում է 7,60 կմ² տարածք։ Պաշտոնական կոդ՝ 09 7 75 126։
Կոմունան ստորաբաժանվում է 2 գյուղական շրջանի։
Արտաքին հղում
Կատեգորիա:Գերմանիայի բնակավայրեր
Not Alone
«Not Alone» (հայերեն՝ Միայնակ չէ), հայ երգիչ Արամ Mp3-ի երգն է, որով ներկայացրել է Հայաստանը Դանիայի մայրաքաղաք Կոպենհագենում անցկացված Եվրատեսիլ 2014 երգի մրցույթին և գրավել 4-րդ հորիզոնականը։